Source: https://www.neolaia.gr/2019/11/18/oaed-ksekinoun-oi-aitiseis-sta-dio-nea-programmata-kritiria/
Timestamp: 2019-12-08 01:02:11+00:00
Document Index: 3615575

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Ξεκινούν οι αιτήσεις στα δύο νέα προγράμματα - Τα Κριτήρια & οι Προϋποθέσεις - neolaia.gr .
ΟΑΕΔ: Ξεκινούν οι αιτήσεις στα δύο νέα προγράμματα – Τα Κριτήρια & οι Προϋποθέσεις
ΟΑΕΔ: Δείτε πότε ξεκινούν τα νέα προγράμματα!
Δύο νέα προγράμματα του ΟΑΕΔ για 550 ανέργους στην Δυτική Μακεδονία ξεκινούν από αυτή την Τρίτη 19 Νοεμβρίου 2019.
Πρόκειται για την έναρξη του Προγράμματος Προεργασίας και του Ειδικού Προγράμματος Απασχόλησης στην Περιφέρεια Δυτικής Μακεδονίας.
ΟΑΕΔ – Ποια είναι τα δύο νέα προγράμματα που ξεκινούν αυτή την εβδομάδα:
1) Έναρξη «Προγράμματος προεργασίας για 300 ανέργους νέους, ηλικίας 18-30 σε επιχειρήσεις του ιδιωτικού τομέα και σε επιχειρήσεις, φορείς, οργανισμούς του δημοσίου τομέα που ασκούν τακτικά οικονομική δραστηριότητα, στην Περιφέρεια Δυτικής Μακεδονίας».
Ξεκινά την Τρίτη 19/11/2019 και ώρα 12η μεσημβρινή μέχρι και την κάλυψη των κατανεμηθεισών θέσεων η υποβολή ηλεκτρονικών αιτήσεων από επιχειρήσεις του ιδιωτικού τομέα και επιχειρήσεις, φορείς Κοινωνικής και Αλληλέγγυας Οικονομίας (Κ.ΑΛ.Ο), επιχειρήσεις, φορείς και οργανισμούς του δημοσίου τομέα όπως αυτός ορίζεται από το άρθρο 51 του ν. 1892/1990 (Α’ 101) όπως ισχύει, και επιχειρήσεις της τοπικής αυτοδιοίκησης πρώτου και δεύτερου βαθμού που ασκούν τακτικά οικονομική δραστηριότητα (πάροχοι) και δραστηριοποιούνται στην Περιφέρεια της Δυτικής Μακεδονίας, προκειμένου να συμμετάσχουν στη διαδικασία τοποθέτησης ανέργων νέων ηλικίας 18-30 ετών για χρονικό διάστημα 7 μηνών.
Το πρόγραμμα έχει ως στόχο την προετοιμασία ανέργων για την ένταξή τους στην αγορά εργασίας, του δημοσίου ή του ιδιωτικού τομέα. Αφορά τριακόσιους (300) εγγεγραμμένους στα μητρώα ανέργων των ΚΠΑ2 του ΟΑΕΔ, που εδρεύουν σε περιοχές αρμοδιότητας της Περιφέρειας Δυτικής Μακεδονίας.
Απαραίτητη προϋπόθεση για την ένταξη παρόχου στο πρόγραμμα είναι να μην έχει προβεί σε μείωση του προσωπικού του κατά τη διάρκεια ενός τριμήνου πριν την ημερομηνία υποβολής της ηλεκτρονικής αίτησης εκδήλωσης ενδιαφέροντος στην ηλεκτρονική πλατφόρμα του ΟΑΕΔ.
Ωφελούμενοι του προγράμματος είναι εγγεγραμμένοι, στα μητρώα ανέργων των ΚΠΑ2 του ΟΑΕΔ που εδρεύουν σε περιοχές αρμοδιότητας της Περιφέρειας Δυτικής Μακεδονίας, νέοι ηλικίας από δεκαοκτώ (18) έως τριάντα (30) ετών, απόφοιτοι οποιασδήποτε εκπαιδευτικής βαθμίδας.
2) Έναρξη «Ειδικού προγράμματος απασχόλησης 250 ανέργων ηλικίας 22-39 ετών στην Περιφέρεια Δυτικής Μακεδονίας και στα νομικά πρόσωπα δημοσίου και ιδιωτικού δικαίου αυτής και τα οποία δεν ασκούν οικονομική δραστηριότητα».
Ξεκινά την Τρίτη 19/11/2019 και ώρα 12η μεσημβρινή και θα ολοκληρωθεί τη Δευτέρα 1/12/2019 και ώρα 12η μεσημβρινή, η υποβολή ηλεκτρονικών αιτήσεων από τους ενδιαφερόμενους εγγεγραμμένους, στα μητρώα ανέργων των ΚΠΑ2 του ΟΑΕΔ που εδρεύουν σε περιοχές αρμοδιότητας της Περιφέρειας Δυτικής Μακεδονίας, πτυχιούχους Ανώτατων Εκπαιδευτικών και Τεχνολογικών Ιδρυμάτων ηλικίας 22-39 ετών, για 250 θέσεις πλήρους απασχόλησης και για χρονικό διάστημα 12 μηνών.
Το πρόγραμμα έχει ως στόχο α) την άμεση αντιμετώπιση της ανεργίας στην Περιφέρεια Δυτικής Μακεδονίας και της αδυναμίας πρόσβασης στην αγορά εργασίας των νέων πτυχιούχων, που συνεχίζουν να πλήττονται από την παρατεταμένη οικονομική κρίση, βάσει των στοιχείων της εγγεγραμμένης ανεργίας του Οργανισμού Απασχόλησης Εργατικού Δυναμικού (ΟΑΕΔ), και β) την αντιμετώπιση του φαινομένου διαρροής επιστημονικού δυναμικού νεαρής ηλικίας σε άλλες χώρες προς αναζήτηση εργασίας το οποίο έχει σοβαρές επιπτώσεις στην απασχόληση και στην ελληνική οικονομία γενικότερα.
Δείτε ακόμα: 165 θέσεις εργασίας ανακοινώθηκαν σε Γενικό Νοσοκομείο της χώρας
ΟΑΕΔ ανεργία 2019
ΟΑΕΔ προγράμματα
ΟΑΕΔ προγράμματα ανέργων